Tjaldar Landsvirkjun til einnar nætur með Kárahnjúkastíflu ? - Fréttatilkynning Stjórn Náttúruvaktarinnar hefur sent frá sér eftirfarandi tilkynningu : - Nátturuvaktin skorar á stjórnvöld að efna tafarlaust til úttektar af hópi óháðra sérfræðinga á Kárahnjúkasvæðinu . Nú liggur fyrir að fjöldi sérfræðinga hafa lýst yfir áhyggjum sínum af jarðfræðihættum tengdum botni Hálslóns og virkni á Kárahnjúkasvæðinu . Svo virðist sem þær rannsóknir á vegum Landsvirkjunar sem lagðar voru til grundvallar framkvæmdum við Hálslón hafi verið verulega ábótavant og ekki tekið tillit til ástands bergs og aðstæðna á svæðinu . Frá því að framkvæmdir hófust hefur ítrekað komið í ljós að grunur þeirra jarðvísindamanna sem gerðu alvarlegar athugasemdir við matskýrslu framkvæmdaaðila , varðandi jarðfræðilegar aðstæður á framkvæmdasvæði , hefur reynst á rökum reistur . Því ber að kalla til óháða nefnd sérfræðinga sem fari yfir stöðuna áður en tekið verður til við að safna vatni í Hálslón með óafturkræfum afleiðingum fyrir náttúru svæðisins , jafnt friðlýst svæði við Kringilsárrana sem lífríki Lagarfljóts og Héraðsflóa . Gífurleg áhætta tekinNáttúruvaktin telur fullnægjandi rök komin fram til að stöðva beri framkvæmdir á meðan að óháð úttekt á jarðfræðilegum aðstæðum fer fram nema það sé ætlun stjórnvalda að tjalda til einnar nætur við Kárahnjúka og taka gífurlega áhættu á að stífla og lónsstæðið haldi ekki vatni . Þá lýsir Náttúruvaktin yfir áhyggjum sínum af trausti stíflunnar á grundvelli þeirra upplýsinga sem fram eru komnar um ástand bergs við stífluna og telur að ef vatni verður hleypt á lónið sé mögulega verið að stofna lífi , limum og eignum íbúa í næsta nágrenni í verulega hættu . Ekki þurfi að fara til Brasilíu til að finna leka í og við stíflur , nóg sé að ryfja upp vandamál sem upp komu við Sigöldu á 9. áratug síðustu aldar .